Държавен вестник, бр. 103, 2024 г., стр. 29

БРОЙ  103	
Д Ъ Р Ж А В Е Н  В Е С Т Н И К 	
СТР.  29   
запечатана чрез знаците или пломбите, да 
доведе до тяхното разрушаване.
Чл. 151. (1) Грешките от измерване на 
разходомерите за газ се изразяват като относи­
телна стойност чрез отношението в проценти 
на разликата между отчетения и действител­
но преминалия обем през разходомера към 
действително преминалия обем.
(2) Грешките се отнасят за измерване на 
обеми на въздух с относителна плътност, 
равна на 1,2 kg/m3. При нормални атмос­
ферни условия се счита, че околният въздух 
в лабораторията удовлетворява изискването.
(3) Максималните допустими грешки се 
определят за конкретна посока на движение 
на потока на газа.
Чл. 152. Грешките от измерване на кориги­
ращото устройство за обем на газ се изразяват 
като относителна стойност чрез отношението 
в проценти на разликата между отчетения 
коригиран обем и изчисления коригиран обем 
към изчисления коригиран обем.
Чл. 153. (1) При последваща проверка на 
разходомери за газ от клас 1,5 (в т.ч. диафраг­
мени и термални) се счита, че те съответстват 
на изискванията за максимални допустими 
грешки, когато те са изпълнени при най-малко 
следните стойности на разхода:
1. минималния разход;
2. 1/5 от максималния разход;
3. максималния разход.
(2) При последваща периодична проверка 
на разходомери от клас 1 се счита, че те съ­
ответстват на изискванията за максимални 
допустими грешки, когато те са изпълнени 
най-малко при следните стойности на разхода:
1. минималния разход;
2. 2/5 от максималния разход;
3. максималния разход.
(3) Стойностите на разхода по ал. 1 и 2 
трябва да са в границите на ± 5 %.
Чл. 154. (1) При последваща проверка след 
ремонт на разходомери за газ от клас 1, които 
измерват обем и обемен разход, се счита, че те 
съответстват на изискванията за максимални 
допустими грешки, когато те са изпълнени 
най-малко при следните стойности на разхода:
1. минималния разход;
2. 1/10 от максималния разход;
3. 1/4 от максималния разход;
4. 2/5 от максималния разход;
5. 7/10 от максималния разход;
6. максималния разход.
(2) Стойностите на разхода по ал. 1 трябва 
да са в границите на ± 5 %.
Чл. 155. (1) При последваща проверка на 
коригиращи устройства за обем на газ от тип 1 
грешките се определят в следните точки:
1. за Т-коригиращи устройства: Tmin, 
(Tmin + Tmax)/2 и Tmax, където Tmin и Tmax са съот­
ветно долната и горната граница на измерване 
на температура на коригиращото устройство;
2. за РТ-коригиращи устройства и РТZ-ко­
ригиращи устройства: Tmin и Pmax; (Tmin + Tmax)/2 
и (Pmin + Pmax)/2, и Tmax и Pmin, където Tmin и Tmax 
са съответно долната и горната граница на 
измерване на температура на коригиращото 
устройство, а Pmin и Pmax – долната и горната 
граница на измерване на налягане на кори­
гиращото устройство. Когато определената 
от производителя долна граница на измер­
ване, Pmin, на преобразувателя на налягане 
е по-малка от налягането на заобикалящата 
среда, тогава проверката на грешката в Pmin 
и Tmax се извършва при налягане на заобика­
лящата среда.
(2) При последваща проверка на кори­
гиращи устройства за обем на газ от тип 2 
грешките се определят поотделно за:
1. калкулатора – в точките, определени в 
ал. 1, като се симулират сигнали по темпе­
ратура, налягане и обем;
2. преобразувателя на температура – в три 
точки, съответно: Tmin, 0 °C и Тmax, съгласно 
обхвата на коригиращото устройство;
3. преобразувателя на налягане – в три 
точки, съответно: Pmin, (Pmin + Pmax)/2 и Pmax, 
като за преобразуватели за абсолютно наля­
гане с Pmin = 0 bar първата точка на проверка 
P1 е равна на налягането на заобикалящата 
среда, втората е (Pmin + Pmax)/2 и третата е Pmax 
съгласно обхвата на коригиращото устройство.
(3) За да се ограничи достъп до конструк­
тивни компоненти на коригиращи устройства 
за обем на газ, на преминалите последваща 
проверка се поставят знаци от проверка и 
след монтажа им в съответствие с удостове­
ренията за одобрен тип или ЕО сертификата 
за изследване на типа. В случай че лицето, 
което извършва проверка не може да ограничи 
достъпа веднага след проверката, знаците от 
проверка се поставят след монтажа на устрой­
ството на мястото му на употреба.
Чл. 156. (1) При последваща проверка на 
разходомери за газ, показващи обема или 
масата, максималните допустими грешки са:
1. за клас на точност 1,5: ± 3 % в обхвата 
от Qmin до Qt и ± 1,5 % в обхвата от Qt (вклю­
чително) до Qmax;
2. за клас на точност 1,0: ± 2 % в обхвата 
от Qmin до Qt и ± 1 % в обхвата от Qt (вклю­
чително) до Qmax.
(2) При разходомери за газ с вградено 
устройство за преобразуване на обем и 
показващи обема само при базови условия 
максималните допустими грешки по ал. 1 се 
увеличават с 0,5 % в температурния интер­
вал от (tsp – 15) °C до (tsp + 15) °C, където tsp 
е специфичната температура, определена от 
производителя в обхвата от 15 °C до 25 °C. 
Извън този температурен интервал се допуска 
допълнително увеличение на максималната 
допустима грешка с 0,5 % за всеки 10 °C.